En investorgruppe vil lave Nordjyllands største messecenter i de forladte Flextronics bygninger i Pandrup. Siden mobiltelefon- og fladskærmseventyret sluttede for halvandet år siden, har bygningerne ligget øde hen. En række virksomheder forsøgt at genoplive mobiltelefon- og fladskærmseventyret siden Flextronics lukkede i 2004, men alle har drejet nøglen om igen. I lokalsamfundet mener man, at der må være noget der er forhekset ved bygningerne, siden der ikke er noget der kan overleve. Forhekset eller ej. En investorgruppe vil nu lave et Nordjyllands største messecenter i de forladte bygninger. 10.000 kvadratmeter permanent møbelshowroom, og 15.000 kvadratmeter messecenter. - Vi håber at nordjyderne vil støtte op om vores ide. Nordjylland har brug for endnu et messecenter, siger direktør Keld Bendixen. Allerede til påske skal der være biludstilling, og i pinsen skal der være møbelmesse. - De lokale hoteller kommer til at nyde godt af det. Der bliver masser af overnatninger og mange af de lokale håndværkere vil blive engageret herude, siger Keld Bendixen. Hvor mange penge der bliver brugt på projektet, hvor mange ansatte der bliver og hvad messecenteret skal hedde, vil investorerne først afsløre til januar. Projektet er indarbejdet i en ny lokalplan, som behandles af Jammerbugt Kommune på fredag.

Referat:
En investorgruppe vil lave Nordjyllands største messecenter i de forladte Flextronics bygninger i Pandrup. Siden mobiltelefon- og fladskærmseventyret sluttede for halvandet år siden, har bygningerne ligget øde hen.